Publication: Magyar Közlöny
Issue: MK-2011-128 (Year: 2011, Number: 128)
Era: contemporary
Section: 2011. évi CXLIII. törvény
Paragraph Index: 543

1. Bármely részes állam javasolhatja a jelen jegyzõkönyv módosítását, amelyet az Egyesült Nemzetek Szervezetének fõtitkárához kell benyújtania. A fõtitkár ezt követõen közli a részes államokkal a jelen jegyzõkönyvre vonatkozó módosító javaslatot, és felkéri õket annak közlésére, hogy kívánják-e konferencia keretében megvitatni és megszavazni a javaslatot. Ha a tájékoztatástól számított négy hónapon belül a részes államoknak legalább az egyharmada támogatja a konferencia összehívását, a fõtitkár összehívja a konferenciát az Egyesült Nemzetek Szervezetének égisze alatt. Azon módosító javaslatokat, amelyeket a konferencián részt vevõ és szavazó részes államok kétharmados többséggel elfogadtak, az Egyesült Nemzetek Szervezetének fõtitkára jóváhagyás céljából beterjeszti a részes államoknak.

Source: https://magyarkozlony.hu/hivatalos-lapok/e5485bbe2b4799f35a054d9c427707c39671831b/dokumentumok/b22cbff19437bd824a6a45069abc926a3646e57f/letoltes